Yeshu de Nazaret

Yeshu, Yeshukristo, Iesus Christus en Latin i Jesucristo en Kastilyano, del Ivrit Yeoshúa i el Grego Χρίστος, `Hristos, ("mashiah", משיח), es el nombre dado al haham i mistiko djudio yamado por algunos Yeshua de Nazaret. Es la imej sentrala del Kristianizmo, la relijion mas grande del mundo i una de las personas kon mas influensia en la istoria universala. Kristianos kreyen ke Yeshu es el ijo de El Dio.Mathew 16:16 KJV

Orijin
Desde el syeklo XX fina oy endiya, la majorita de los istoriaderos ke s'ambezaron la Edad Antika konsideran ke Yeshu egzistio;  la majorita de los akademikos akseptan ke, bazeados en la meldadura i analisa kritika de los tekstos eskritos sovre Yeshu, era un predikador djudio,Klausner, Joseph. Jesús de Nazaret. Barcelona: Paidós, 2006, ISBN 84-493-1834-3  el kualo bivio enel empesijo del syeklo I en Galilea i Djudea, ke le izieron la mila en el ocheno diya de su nasimiento, ke fue bautisado por Juan el Bautisador en su manseves i dospues prinsipio el su propio kamino komo predikador. Anke era un predikador ke andava de viya en viya, era yamado "haham".

Yeshu echo lashon kon sus ermanos djudios aserka de komo sigir a El Dio, los ambezava usando enshemplos i se ankontrava kon sus segidores, entre los ke kualos se topavan sus 12 apotros. Fue metido en la prizion en Yerushalayim i yevado a un djuzgo por las otoridades djudias, entregado al governo Romano i matado en la kruz por demanda de Ponsio Polatus, el prefekto Romano de Djudea. Dospues de ser amortado, su komunita devinio en la kilisa kristiana primitiva, la kuala kresio por todo el mundo. 

Munchos istoriaderos kreyen ke las istorias de su ambezadera i vida fueron guadrados de manera avlada, ke fueorn el oriijn de los Evanjelios Eskritos.
Referensias

Katēggoría:Relijion
Katēggoría:Djudios del imperio romano
Katēggoría:Kristianizmo
Kateggoría:Vikipedya:Artikolos kon grafia ladina